תום חגי

תום חָגִי (נולד ב-6 באוקטובר 1983) הוא שחקן ישראלי.

ביוגרפיה 
חגי גדל והתחנך בקיבוץ משמרות ולמד במגמת תיאטרון, במוסד החינוכי מבואות עירון. לאחר שירות בצה"ל כלוחם בגדוד 50 של חטיבת הנח"ל, עבר להתגורר בתל אביב ובשנים 2008–2011 למד משחק בסטודיו לאומנויות התיאטרון של יורם לווינשטיין.

בשנת 2012 השתתף במחזה גלילאו גליליי מאת ברטולט ברכט בתיאטרון באר שבע, בבימויו של עידו ריקלין. חגי גילם את אנדריאה סארטי והיה מועמד לפרס השחקן המבטיח בטקס פרס התיאטרון הישראלי בשנת 2012, שבו זכה בשנת 2014 על תפקיד "ארנולד אפשטיין" ב"טירונות בלוז" בתיאטרון באר שבע. "איזה יופי" בבימויו של ניר ארז.

שיחק בתפקיד ראשי בסרט גמר "חזרה" מאת שי לוי (קיבל מועמדות בפסטיבל קאן 2012).

"רוחות" מאת הנריק איבסן, בבימויו של ריקלין ובכיכובו של חגי עלתה באוגוסט 2014, אף היא בתיאטרון באר שבע. נוסף ל"רוחות", שיחק גם ב"הצעה מגונה" וב"רומיאו ויוליה" (בתפקיד "מרקוציו").

את הקריירה הטלוויזיונית החל חגי בשנת 2011 כשגילם את יעקב מזוז בסדרה "אורים ותומים" אשר שודרה בערוץ yes. באותה שנה התפרסם גם כ"ריקו" בסדרה "אחת אפס אפס" ששודרה בערוץ 10. בשנת 2012 השתתף בסדרה תא גורדין אשר שודרה לראשונה בערוץ yes Drama HD, אותה כתב רון לשם וביים דני סירקין. באותה השנה גילם גם את "דני" בסדרה "המגפה".

ב-2014 שיחק בסרטו של ניר ברגמן "יונה" לצידה של נעמי לבוב.

ב-2016 גילם את אמנון, ילד לוקה שכלית החשוד ברצח ילד, בסדרה "מלאך של אמא" ששודרה ב-yes ושיחק בתקיד קצין בסרטו של נוני גפן, "הכל שבור ורוקד".

ב-2017 גילם את מוטקה, גיבור המחזה "מלך הכלבים", בתיאטרון בית לסין.

ב-2017 שיחק בסדרה "כבודו" ששודרה ב-yes. בסדרה שיחק את בנו של ראש משפחת הפשע.

החל מ-2018 מגלם בתיאטרון בית לסין את עופר במחזה "היורשת" מאת גורן אגמון ואת יעקב מרקוביץ' במחזה "לילה אחד, מרקוביץ'" על פי ספרה של איילת גונדר-גושן.

החל מ-אוקטובר 2019 מגלם בתיאטרון בית לסין את אוורט במחזה ״שיעור ריקוד״ מאת מארק סנט ג׳רמן. חגי מגלם דמות על הספקטרום האוטיסטי, אשר מעוניין ללמוד לרקוד כדי להתבגר על ביישנותו.

ב-2020 השתתף בתפקיד אורח בעונה השנייה של סדרת הטלוויזיה תאג"ד, בה שיחק את אחד מקבוצת נטורי קרתא. באותה שנה שיחק בסדרה של כאן 11 "שעת נעילה".

מ-2020 מגלם את אפרים בסדרה "מלכת היופי של ירושלים".

מ-2022 החל לשחק בסדרה אינפינטי.

מ-2022 החל לשחק במחזה "המלט" בבית ליסין וב-2023 החל לשחק בהצגה הדה גאבלר גם כן בבית ליסין.

קישורים חיצוניים

הערות שוליים 

שחקני תיאטרון ישראלים
שחקני קולנוע וטלוויזיה ישראלים
בוגרי התיכון האזורי מבואות עירון
בוגרי סל"ה - הסטודיו לאמנויות התיאטרון מיסודו של יורם לוינשטיין
אמנים ישראלים שבאו מהקיבוצים
משמרות: אישים
ישראלים שנולדו ב-1983